**РЕШЕНИЕ №139**

**от 01.11.2019 год.**

ОТНОСНО: **Постъпили сигнали** **от Белгин Шукри- кандидат за кмет на Община Исперих от партия „ДВИЖЕНИЕ ЗА ПРАВА И СВОБОДИ“ за допуснати нарушения.**

 1.Постъпил е сигнал от Белгин Шукри – кандидат за кмет на Община Исперих с вх.№ 66/01.11.2019 год. във вх.регистър на ОИК-Исперих, според който в „ПСИК участва Нуртен Мехмед Хаджиева, служител в Общинска администрация, чиито задължения са свързани с административно обслужване на хора с увреждания. “ В сигнала също се твърди, …“че всички избиратели, които гласуват в ПСИК са зависими от решенията на главния експерт по здравеопазване-г-жа Мехмед“. Със сигнала е отправено искане за „отзоваване“ на Нуртен Мехмед Хаджиева от състава на ПСИК.

 2. Постъпил е сигнал от Белгин Шукри – кандидат за кмет на Община Исперих с вх.№ 68/01.11.2019 год. във вх.регистър на ОИК-Исперих, според който , на ОИК Исперих се указва разпоредбата на чл.3 ал.1 от ИК, а именно- че изборите се провеждат въз основа на всеобщо равно и пряко избирателно право с тайно гласуване и осигурено свободно изразяване волята на избирателите. Със сигналът се иска, ОИК Исперих да предприеме мерки, които да предотвратят неправомерна намеса и манипулиране на волята на избирателят.

 ОИК Исперих, след като се запозна със съдържанието на сигналите констатира следното:

 По сигнал, описан в точка 1 от настоящото решение: Г-жа Нуртен Ахмед Мехмед е член на ПСИК № 171400038, регистрирана с Решение № 52 МИ/26.09.2019 год. на ОИК Исперих. В сигналът не се сочат конкретни данни за извършени от това лице нарушения, а само съмнения за евентуални внушения. Отделно на това, извън правомощията на ОИК Исперих е да „отзовава“ членове на СИК / ПСИК.

 По сигнал, описан в точка 2 от настоящото решение: В конкретния сигнал на ОИК Исперих се разясняват разпоредбите на Избирателния Кодекс и отново не се сочат конкретни нарушения, водещи до нарушения на изборните правила.

 На основание чл.87, ал.1, т.22 от ИК, във връзка с Решение № 62/04.04.2019 год. на ЦИК , ОИК Исперих

**Р Е Ш И :**

ОСТАВЯ сигнал от Белгин Шукри – кандидат за кмет на Община Исперих с вх.№ 66/01.11.2019 год. във вх.регистър на ОИК-Исперих и сигнал от Белгин Шукри – кандидат за кмет на Община Исперих с вх.№ 68/01.11.2019 год. във вх.регистър на ОИК-Исперих ЗА СВЕДЕНИЕ В ОИК ИСПЕРИХ.

Решението може да се оспорва в тридневен срок от обявяването му чрез общинската избирателна комисия пред Централната избирателна комисия.

ПРЕДСЕДАТЕЛ: Светлана Димова \_\_\_\_\_\_\_\_\_

СЕКРЕТАР: Ценка Иванова \_\_\_\_\_\_\_\_\_

Публикувано на \_\_\_\_\_\_\_\_\_\_\_\_\_ в \_\_\_\_\_\_\_\_\_\_\_ часа

Обявено на \_\_\_\_\_\_\_\_\_\_\_\_\_ в \_\_\_\_\_\_\_\_\_\_\_ часа

Свалено на \_\_\_\_\_\_\_\_\_\_\_\_\_ в \_\_\_\_\_\_\_\_\_\_\_ часа, от